9. 7. 88 De Europæiske Fællesskabers Tidende Nr. C 180/9 
II 
(Forberedende retsakter) 
KOMMISSIONEN 
Ændret forslag til Rådets forordning (EØF) om en ordning med overgangsstøtte til landbru­
gernes indkomster (') 
KOM(88) 272 endelig udg. 
(Forelagt af Kommissionen i henhold til Traktatens artikel 14% stk. 3, den 30 maj 1988) 
(88/C 180/10) 
RÅDET FOR DE EUROPÆISKE FÆLLESSKABER FIAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 42 og 
43, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: . 
Fællesskabets landbrugsstrukturpolitik er blevet udbygget 
med visse foranstaltninger, der blandt andet skal gøre det 
lettere for landbrugerne at tilpasse sig de nye realiteter 
på landbrugsmarkederne i forbindelse med reformen af 
den fælles landbrugspolitik; der er imidlertid fare for, at 
foranstaltningerne er utilstrækkelige for visse kategorier 
af familielandbrug; 
det bør derfor fastsættes, at medlemsstaterne kan yde 
overgangsstøtte til landbrugernes indkomster, for at 
landbrugsbefolkningen kan opretholde en rimelig leve­
standard, således at der bevares en ligevægt, som er 
nødvendig for at sikre landdistrikternes udviklingsdyg-
tighed, eftersom landbrugerne kun har begrænsede 
beskæftigelsesmuligheder uden for landbruget i den 
nuværende økonomiske situation; 
for at sikre, at overgangsstøtten får den fornødne 
gennemsigtighed, og at de fællesskabsbetingelser, hvis 
sigte er at hindre, at Fællesskabets målsætning trues, 
navnlig bestræbelserne for at sanere markederne, bør 
indkomststøtten ydes efter kriterier, som i det væsentlige 
refererer til de berørte bedrifters økonomiske situation 
set i forhold til den situation, som er kendetegnende for 
bedrifterne i den pågældende region som helhed, og det bør fastsættes, at de medlemsstater, som agter at anvende 
sådanne foranstaltninger udarbejder støtteprogrammer, 
som skal godkendes af Kommissionen, inden de iværk­
sættes; 
endvidere må der tages hensyn til, at bedrifter af den 
berørte type ikke er homogent fordelt på Fællesskabets 
område, og at en forholdsmæssig koncentration gør sig 
gældende i medlemsstater, hvor de budgetmæssige 
ressourcer og dermed mulighederne for overgangsstøtte 
er stærkt reducerede i forhold til mulighederne i andre 
medlemsstater; den samhørighed, der betones i Den 
Fælles Akt, kræver derfor navnlig i sidstnævnte tilfælde 
en fællesskabsordning for indkomststøtte til landbrugere, 
der har landbrug som hovederhverv; niveauet for fælles­
skabsstøtten bør gradueres alt efter behovene og de 
finansielle muligheder i de forskellige områder i Fælles­
skabet; 
fællesskabsstøtten finansieres ved hjælp af bevillinger, der 
er opført i et særligt kapitel i Fællesskabernes almindelige 
budget; for at lette forvaltningen og den finansielle 
gennemførelse af ordningen bør det fastsættes, at de 
finansielle gennemførelsesbestemmelser er dem, der 
gælder for EUGFL, garantisektionen, i henhold til 
Rådets forordning (EØF) nr. 729/70 af 21. april 1970 
om finansiering af den fælles landbrugspolitik (2), senest 
ændret ved forordning (EØF) nr. 3183/87 (3) — 
UDSTEDT FØLGENDE FORORDNING: 
Artikel 1 
1. For at hjælpe familielandbrugene med at overvinde 
de konjunkturelle indkomstvanskeligheder og tilpasse sig 
markedsrealiteterne i sammenhæng med reformen af den 
fælles landbrugspolitik, indføres der en fællesskabsord-
(') EFT nr. C 236 af 2. 9. 1987, s. 4. (2) EFT nr. L 94 af 28. 4. 1970, s. 13. 
O EFT nr. L 304 af 27. 10. 1987, s. 1. 
Nr. C 180/10 De Europæiske Fællesskabers Tidende 9. 7. 88 
ning, i henhold til hvilken medlemsstaterne kan bemyn­
diges til at yde overgangsstøtte til landbrugernes 
indkomster, i det følgende benævnt »indkomststøtte«. 
2. Fællesskabet deltager i finansieringen af indkomst­
støtten på de i afsnit II fastsatte betingelser. 
AFSNIT I 
Ordningen med indkomststøtte 
Artikel 2 
Denne ordning gælder for indkomststøtte, 
a) som indgår i et program, der er udarbejdet af 
medlemsstaten efter artikel 3, 
b) hvis modtagere opfylder betingelserne i artikel 4, stk. 
1> og 
c) hvis beløb ikke overstiger det niveau, som er næmere 
fastlagt efter artikel 5. 
Artikel 3 
1. Programmet for støtte til landbrugernes indkomster 
(i det følgende benævnt »PSLI«) omfatter mindst 
følgende: 
a) afgrænsningen efter stk. 2 af det geografiske anven­
delsesområde for PSLI samt begrundelse for afgræns­
ningen, hvis området kun delvis er identisk med en 
eller flere administrative områder efter stk. 2 
b) de tilstræbte mål og den forventede frist for deres 
virkeliggørelse, med angivelse af de elementer, der er 
nødvendige for at fastlægge den regionale gennem­
snitsindkomst og den nationale gennemsnitsindkomst, 
jf. artikel 5 
c) situationen med hensyn til PSLI i forhold til eventu­
elle andre foranstaltninger til fremme af den økono­
miske udvikling, og situationen med hensyn til 
beskæftigelse og indkomster i almindelighed i det 
pågældende område, samt den nødvendige samord­
ning mellem disse foranstaltninger og de for PSLI 
fastsatte 
d) det samlede årlige beløb for de forventede udgifter 
som følge af anvendelsen af PSLI og begrundelse for 
dette beløb ud fra de pågældende bedrifters socioøko­
nomiske situation med nøjere angivelse af og begrun­
delse for det beløb, der kan omfattes af fællesskabsfi­
nansiering i henhold til artikel 7 og 8 
e) elementer, på grundlag af hvilke det kan fastslås, at 
støtten er i overensstemmelse med sigtet, at land­
brugsproduktionerne ikke må stimuleres ved støtte, 
der ydes i medfør af denne forordning f) de detaljerede betingelser for ydelse af støtte til land­
brugernes indkomster inden for rammerne af det 
pågældende PSLI, jf. artikel 4 og 5, samt i givet fald 
artikel 7. 
2. Det geografiske anvendelsesområde for et PSLI 
afgrænses efter de administrative områder i den pågæl­
dende medlemsstat; det kan dog begrænses til kun at 
omfatte en del af et eller flere administrative områder, 
når landbrugsbedrifternes sociostrukturelle karakteristika 
stort set er homogene i det pågældende anvendelsesom­
råde. 
Ved den geografiske afrænsning tager medlemsstaterne 
endvidere hensyn til udgangssituationen og de tendenser, 
der kan udledes heraf, især: 
a) den økonomiske og sociale situation i anvendelsesom­
rådet i almindelighed, navnlig udsigterne til beskæfti­
gelse uden for landbruget 
b) landbrugsvirksomhedens betydning, de karakteristiske 
driftsgrene og landbrugsbedrifternes struktur 
c) de økonomiske oplysninger vedrørende landbrugsbe­
drifternes rentabilitet, deres finansielle situation 
(kapital, gæld) samt gennemsnitsniveauet for og 
fordelingen af familielandbrugsindkomsterne. 
3. Et PSLI kan kun undtagelsesvis og kun i særligt 
begrundede tilfælde begrænse ydelsen af indkomststøtte 
til bestemte produktionssektorer. 
I et sådant tilfælde skal PSLI ud over de i stk. 1 
omhandlede oplysninger indeholde oplysninger om 
særegenheden ved den eller de pågældende produktions­
sektorer i forhold til samtlige landbrugsbedrifter i PSLI-
området; disse oplysninger gives i forbindelse med de i 
stk. 2, andet afsnit, omhandlede oplysninger. 
4. Et PSLI kan ikke omfatte områder eller dele af 
sådanne, for hvilke der tidligere er godkendt et PSLI 
efter artikel 6. 
Artikel 4 
1. Indkomststøtte kan kun ydes til landbrugere og de 
medlemmer af deres familie, der arbejder på bedriften, 
hvis den samlede familieindkomst på bedriften pr. 
arbejdsenhed er på under 100 % af det regionale BNP 
eller, hvis medlemsstaten vælger dette, 75 % af det 
nationale BNP pr. erhvervsaktiv person. Når medlems­
staten henviser til det regionale BNP, må tærskelen på 
75 % af det nationale BNP ikke overskrides. 
Ved samlet familieindkomst forstås den indkomst, der er 
opnået af landbrugeren og de medlemmer af hans 
familie, der indgår i husstanden, inklusive eventuelle 
ressourcer hidrørende fra andet end landbrug. 
9. 7. 88 De Europæiske Fællesskabers Tidende Nr. C 180/11 
Den landbrugsindkomst på bedriften, der skal tages i 
betragtning, fastlægges ved anvendelse af objektive krite­
rier for bedriften, der fastsættes efter fremgangsmåden i 
artikel 12. 
2. Der kan kun ydes indkomststøtte til den enkelte 
modtager i indtil fem år regnet fra den første udbetaling 
af indkomststøtte. 
Artikel 5 
1. Indkomststøttens størrelse fastlægges pr. landbrugs-
arbejdsenhed til et sådant beløb, at støtten højst dækker 
forskellen mellem: 
a) bedriftens landbrugsindkomst, fastlagt efter artikel 4, 
stk. 1, tredje afsnit, divideret med antallet af arbejds-
enheder på bedriften, og 
b) 100 % af den regionale gennemsnitsindkomst eller, 
hvis medlemsstaten vælger dette, 80 % af den natio­
nale gennemsnitsindkomst. 
Hvis den regionale gennemsnitsindkomst lægges til 
grund, må støtten pr. arbejdsenhed dog ikke føre til en 
landbrugsindkomst på bedriften på over 90 % af den 
nationale gennemsnitsindkomst. 
2. Ved anvendelsen af stk. 1 betragtes som 
a) regional gennemsnitsindkomst: det gennemsnit af 
landbrugsindkomsterne for bedrifterne pr. arbejds­
enhed, der er konstaterede i det administrative 
område, som er berørt af det pågældende PSLI, over 
en referenceperiode, der omfatter flere år, og som 
fastlægges efter fremgangsmåden i artikel 12 for hele 
anvendelsesperioden for denne ordning 
b) national gennemsnitsindkomst: det gennemsnit af 
landbrugsindkomsterne for bedrifterne pr. arbejds­
enhed, der er konstaterede på det nationale område 
efter samme regler som for den regionale 
gennemsnitsindkomst. 
3. Uanset stk. 1 kan støtten pr. arbejdsenhed fast­
sættes skønsmæssigt for det pågældende anvendelsesom­
råde for PSLI, jf. dog artikel 4, idet alt efter tilfældet 
forskellen mellem den regionale gennemsnitsindkomst 
eller den nationale gennemsnitsindkomst som omhandlet 
i artikel 2 på den ene side og gennemsnittet af de seneste 
landbrugsindkomster på bedrifterne pr. arbejdsendhed i 
det pågældende område på den anden side fastlægges. 
4. For at undgå konkurrenceforvridninger og sikre 
overholdelsen af den i artikel 3, stk. 1, litra e), omhand­
lede målsætning fastsættes støttens maksimumsbeløb, der 
udtrykkes i procentdel af den regionale eller nationale 
gennemsnitsindkomst som omhandlet i stk. 2 efter frem­
gangsmåden i artikel 12. Artikel 6 
1. Hvis en medlemsstat agter at iværksætte eller ændre 
et PSLI, meddeler den Kommissionen forslaget eller 
ændringen. Meddelelsen skal indeholde de fornødne 
oplysninger til vurdering af, om betingelserne i denne 
forordning er opfyldt. 
På Kommissionens anmodning indgiver den pågældende 
medlemsstat supplerende vurderingselementer. 
2. Medlemsstaten må ikke gennemføre de foreslåede 
foranstaltninger, før Kommissionen har godkendt det 
pågældende PSLI. 
Ved vurderingen undersøger Kommissionen navnlig, om 
de påtænkte foranstaltninger 
a) opfylder bestemmelserne i denne forordning under 
hensyntagen til dennes formål, og 
b) stemmer overens med det sigte, at landbrugsproduk­
tionerne ikke må stimuleres ved støtte, der ydes i 
medfør af denne forordning. 
3. Inden for en frist på tre måneder regnet fra datoen 
for modtagelse af et forslag til PSLI eller ændring heraf 
træffer Kommissionen beslutning om godkendelse efter 
at have hørt den i artikel 12 omhandlede komité, 
forudsat at alle de i artikel 3 omhandlede oplysninger, og 
i givet fald de supplerende oplysninger efter stk. 1, andet 
afsnit, i denne artikel, er indgivet. 
AFSNIT II 
Fællesskabsfinansiering af indkomststøtte 
Artikel 7 
1. Der ydes fællesskabsfinansiering for indkomststøtte, 
som indgår i et godkendt PSLI, jf. artikel 6, stk. 3, og 
for hvilken følgende særlige betingelser ud over de i 
artikel 4 og 5 omhandlede er opfyldt: 
a) landbrugeren eller et andet medlem af hans familie, 
der er støttemodtagere, besidder en tilstrækkelig 
faglig dygtighed og har landbrug som hovederhverv 
b) han har forpligtet sig til at videreføre sin landbrugs­
virksomhed i mindst fem år regnet fra den første 
udbetaling af indkomststøtte. 
Nr. C 180/12 De Europæiske Fællesskabers Tidende 9. 7. 88 
For anvendelsen af litra a) gælder artikel 2, stk. 5 og 6, i 
Rådets forordning (EØF) nr. 797/85 (»). Hvad forplig­
telsen i litra b) angår, kan den pågældende frigøres 
herfra på de betingelser, der er omhandlet i artikel 14, 
stk. 1, første afsnit, andet punktum, i forordning (EØF) 
nr. 797/85. 
2. Fællesskabsfinansieringen omfatter dog kun den del 
af indkomststøtten, 
a) der vedrører højst to arbejdsenheder pr. bedrift og 
1 500 ECU pr. arbejdsenhed pr. år, og 
b) som i det andet, tredje, fjerde og femte år, hvor den 
ydes til de enkelte modtagere, udgør henholdsvis 80, 
60, 40 og 20 % af det finansieringsberettigede beløb 
for den indkomststøtte, der blev ydet dem det første 
år efter artikel 4 og 5. 
3. For at bevillingerne på Fællesskabernes budget ikke 
overskrides, kan der efter fremgangsmåden i artikel 12 
og efter, at EUGFL-komitéen er blevet hørt vedrørende 
de finansielle aspekter, fastsættes yderligere betingelser, 
som skal være opfyldt, for at et PSLI kan blive støttebe­
rettiget. 
Artikel 8 
1. For at bestemme fællesskabsbidraget til finansie-
ringsberettiget indkomststøtte fastsættes der efter frem­
gangsmåden i artikel 12 en fællesskabsliste, hvor Fælles­
skabets områder opdeles i forskellige kategorier. 
Listen udarbejdes på grundlag af en syntetisk indikator, 
ved hvilken der tages hensyn til: 
a) for tre fjerdedeles vedkommende niveauet for den 
økonomiske udvikling, målt ved indikatoren for brut­
tonationalproduktet pr. indbygger, samt 
b) for en fjerdedels vedkommende landbrugets plads i 
den samlede beskæftigelse, målt ved procenten af 
erhvervsaktive uden for landbruget i forhold til den 
samlede beskæftigelse. 
2. Fællesskabet finansierer udgifterne til den finansie­
ringsberettigede indkomststøtte efter følgende satser, 
afhængigt af, hvilken kategori det område tilhører, hvor 
bedriften ligger: 
— 70 %, når den syntetiske regionalindikator er lavere 
end 75 % af EF-indikatoren (kategori I), 
— 45 %, når den syntetiske regionalindikator er på 
75 % eller derover, men lavere end 85 % af EF-indi­
katoren (kategori II), 
(') EFT nr. L 93 af 30. 3. 1985, s. 1. — 20 %, når den syntetiske regionalindikator er på 
85 % eller derover, men lavere end 95 % af EF-indi­
katoren (kategori III), 
— 10 %, når den syntetiske regionalindikator er på 
95 % af EF-indikatoren eller derover (kategori IV). 
Ved anvendelsen af denne artikel klassificeres Nordir­
land i samme kategori som de tilgrænsende områder i 
Irland. 
Artikel 9 
De i artikel 7 og 8 omhandlede foranstaltninger finan­
sieres over bevillinger i et særligt kapitel i Fællesska­
bernes almindelige budget. De finansielle gennemførel­
sesbestemmelser er dem, der gælder for EUGFL; garan­
tisektionen. 
AFSNIT III 
Almindelige bestemmelser 
Artikel 10 
1. Med undtagelse af Traktatens artikel 92, stk. 2, 
finder Traktatens artikel 92, 93 og 94 ikke anvendelse på 
støtte, der ydes i henhold til denne forordning. 
2. Uden at andre fællesskabsbestemmelser af specifik 
art eller gældende for enkelte sektorer i øvrigt anfægtes, 
må der ikke ydes landbrugsindkomststøtte, for hvilken 
betingelserne eller de nærmere bestemmelser for ydelsen 
afviger fra de i denne forordning fastsatte, og navnlig må 
der ikke ydes støtte, hvis beløb bestemmes af priserne, 
mængden af producerede landbrugsprodukter eller 
produktionsfaktorerne. 
Artikel 11 
Gennemførelsesbestemmelserne til denne forordning 
fastsættes efter fremgangsmåden i artikel 12. 
Artikel 12 
1. Der oprettes en forvaltningskomité for støtte til 
landbrugernes indkomster, i det følgende benævnt 
»komitéen«, der er sammensat af repræsentanter for 
medlemsstaterne med en repræsentant fra Kommissionen 
som formand. 
2. I komitéen tildeles der medlemsstaternes stemmer 
vægt i henhold til Traktatens artikel 148, stk. 2. 
Formanden deltager ikke i afstemningen. 
3. Når der henvises til fremgangsmåden i denne 
artikel, indbringer formanden enten på eget initiativ eller 
på begæring af en medlemsstats repræsentant sagen for 
komitéen. 
9. 7. 88 De Europæiske Fællesskabers Tidende Nr. C 180/13 
4. Kommissionens repræsentant forelægger et udkast 
til de foranstaltninger, der skal træffes. Komitéen afgiver 
udtalelse om disse foranstaltninger inden for en frist, der 
fastsættes af formanden under hensyntagen til, hvor 
meget sagen haster. Udtalelsen vedtages med et flertal på 
fireoghalvtreds stemmer. 
5. Kommissionen vedtager foranstaltningerne, som 
straks anvendes. Hvis de ikke er i overensstemmelse med 
komitéens udtalelse, forelægger Kommissionen straks 
Rådet foranstaltningerne. I dette tilfælde kan Kommis­
sionen udsætte anvendelsen af de foranstaltninger, den 
har vedtaget, med højst én måned regnet fra denne 
meddelelse. 
Rådet, der træffer afgørelse med kvalificeret flertal kan 
træffe en anden afgørelse inden for én måned. 
6. Komitéen kan Undersøge ethvert andet spørgsmål 
forelagt af dens formand enten på dennes initiativ eller 
på begæring af en medlemsstats repræsentant. Artikel 13 
1. På grundlag af oplysninger fra medlemsstaterne 
forelægger Kommissionen efter en periode på tre år fra 
denne forordnings ikrafttrædelse Rådet og 
Europa-Parlamentet en rapport om anvendelsen af den i 
denne forordning fastsatte ordning. 
2. Efter gennemgang af rapporten kan Rådet efter 
fremgangsmåden i Traktatens artikel 43, stk. 2, og under 
hensyntagen til den indvundne erfaring og udviklingen i 
de økonomiske forhold og udviklingen i landbrugernes 
indkomster træffe afgørelse om de eventuelle fornødne 
ændringer af denne ordning. 
Artikel 14 
Denne forordning træder i kraft den 
Den anvendes til den [5 år efter ikrafttrædelsen]. 
Efter denne dato kan der ikke længere godkendes noget 
PSLI efter artikel 6, og der kan ikke ydes indkomststøtte 
i henhold til et PSLI, som er godkendt inden denne dato, 
til de enkelte modtagere efter den [10 år efter 
ikrafttrædelsen]. 
Denne forordning er bindende i alle enkeltheder og 
gælder umiddelbart i hver medlemsstat.